OR ต่อสัญญา CPALL เช่าพื้นที่เปิด “7-Eleven” ในปั๊มน้ำมันเพิ่ม 10 ปี
OR ต่อสัญญา CPALL เช่าพื้นที่เปิด "7-Eleven" ในปั๊มน้ำมันเพิ่ม 10 ปี
25 พ.ค. 2564

บริษัท ปตท. น้ำมันและการค้าปลีก จำกัด (มหาชน) หรือ OR เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ในการประชุมคณะกรรมการ OR ครั้งที่ 5/2564 วันที่ 25 พฤษภาคม 2564 ได้มีมติอนุมัติการต่อสัญญาหลักความร่วมมือการดำเนินธุรกิจร้านค้าสะดวกซื้อในสถานีบริการน้ำมันเครือข่ายของ OR กับ บริษัท ซีพีออลล์ จำกัด (มหาชน) หรือ CPALL เพื่อดำเนินการรานค้า 7-Eleven (ในประเทศไทย) โดยครั้งนี้เป็นการต่ออายุสัญญาจากสัญญาเดิมอีกเป็นระยะเวลา 10 ปี เพื่อให้การดำเนินงานในส่วนของธุรกิจร้านค้าสะดวกซื้อ 7-Eleven ในสถานีบริการน้ำมันเครือข่ายของ OR มีความต่อเนื่องและสอดคล้องกับแผนการดำเนินธุรกิจของ OR
ทั้งนี้รายการดังกล่าวไม่ใช้รายการที่เกี่ยวโยงกัน และขนาดของรายการไม่เข้าข่ายที่จะต้องรายงานสารสนเทศตามหลักเกณฑ์การได้มาและจำหน่ายไปซึ่งสินทรัพย์ของบริษัทจดทะเบียน โดย OR จะเข้าทำสัญญาตามที่ได้ตกลงกับคู่สัญญาต่อไป